ইউয়ে ভাষা

ইউয়ে ভাষা বা ইউয়ে চীনা ভাষা বলতে কতগুলি একই রকমের চীনীয় ভাষাসমূহের দলকে বোঝায়, যেগুলি দক্ষিণ চীনে, বিশেষ করে লিয়াংকুয়াং অঞ্চলে (বর্তমান কুয়াংতুং ও কুয়াংশি প্রদেশগুলি) প্রচলিত।

ইউয়ে ভাষাকে কদাচিৎ ক্যান্টনীয় ভাষা হিসেবে ডাকা হতে পারে, তবে ভাষাবিজ্ঞানী ক্যান্টনীয় বলতে ইউয়ে ভাষার একটি উপভাষা বা প্রকারভেদকে বোঝান, যেটি কুয়াংচৌ, উচৌ, হংকিং ও মাকাও শহরগুলিতে প্রচলিত। ক্যান্টনীয় উপভাষাটি ইউয়ে ভাষার সবচেয়ে মর্যাদাবাহী উপভাষা। ১৯শ শতকে চীন থেকে যেসব ব্যক্তি দেশত্যাগ করে দক্ষিণ-পূর্ব এশিয়া ও উত্তর আমেরিকাতে পাড়ি জমিয়েছিল, তাদের মাতৃভাষাটি ছিল থাইশানীয় ভাষা, যা কুয়াংচৌ শহরের দক্ষিণ-পশ্চিমে অবস্থিত চিয়াংমেন উপকূলীয় অঞ্চলে প্রচলিত। তবে পরবর্তী দেশত্যাগীরা মূলত ক্যান্টনীয় ভাষায় কথা বলত।

ইউয়ে চীনা ভাষার প্রকারভেদগুলি চীনা ভাষার অন্যান্য প্রকারভেদগুলির সাথে পারস্পরিক বোধগম্য নয়।Victor H. Mair (2009): Mutual Intelligibility of Sinitic Languages এগুলিতে মধ্য চীনা ভাষায় ব্যবহৃত অন্তিম ব্যঞ্জনধ্বনি ও সুরের শ্রেণীগুলি সবচেয়ে বেশি সংরক্ষণ দৃষ্ট হয়। তবে একই সাথে এগুলিতে আদ্য ব্যঞ্জনধ্বনিগুলি ও মধ্য মীড়ধ্বনিগুলির মধ্যকার পার্থক্য লুপ্ত হয়েছে, যা আজও চীনা ভাষার অন্যান্য প্রকারভেদে উপস্থিত।

 তথ্যসূত্র 

 বহিঃসংযোগ 




বিষয়শ্রেণী:সিঙ্গাপুরের চীনা ভাষা
বিষয়শ্রেণী:কর্তা-ক্রিয়া-কর্ম ভাষা
বিষয়শ্রেণী:চীনা ভাষার প্রকারভেদ
বিষয়শ্রেণী:চীনের ভাষা
বিষয়শ্রেণী:ইউয়ে চীনা ভাষা